
ZAPISNIK 

5. sestanka komisije RZS za pravna vprašanja

v tem mandatu

Sestanek je bil v četrtek 5. decembra 2019 z začetkom ob 15:00 uri v pisarni Ribiške zveze Slovenije, Ljubljana, Tržaška cesta 134.

Prisotni:
- k o m i s i j a :
Peter SOLAR (predsednik komisije) ter člani: Jože CEPEC, Franc POLIČ,
- drugi vabljeni:    mag. Igor MILIČIĆ (sekretar);
-  opravičeni:        Matej VORŠIČ, dr. Miroslav ŽABERL (predsednik).
SKLEPČNOST:
Od štirih so prisotni trije člani komisije. Sestanek je sklepčen. 

Dnevni red:
Predlagan je bil dopolnjen (5. točka) dnevni red:
1. Pregled zapisnika  4. seje ter poročilo o realizaciji sklepov.
2. Realizacija programa dela komisije v letu 2019.

3. Organizacijska problematika v RD Radgona.

4. Problematika lastninjenja kmetijskih zemljišč.
5. Predlog sprememb Poslovnika o delu skupščine RZS.
6. Razno

· priprava poročila za tekoče leto in programa dela za naslednje leto
Dnevni red je bil sprejet soglasno.

AD 1

Pregled zapisnika  4. seje ter poročilo o realizaciji sklepov.
Pregled zapisnika pretekle seje s poročilom o realizaciji sklepov je podal predsednik komisije KPV Peter Solar. Niso bili realizirani sklepi vezani na posredovanje dopolnjene vloge za sprejem v članstvo RD, kot tudi zaprosilo predsednika KPV po pripravi predlogov priznanj za člane KPV. P. Solar poziva sekretarja RZS, da nerealizirane sklepe čim prej realizira. Na področju varstva osebnih podatkov ni novosti pri sprejemanju ZVOP-2, zato tudi aktivnosti na to temo ni bilo. Drugi sklepi zapisnika 4. seje so bili realizirani. 
Sprejeti so bili: 
Sklep 1: prisotni člani so se seznanili s poročilom o realizaciji sklepov in potrjujejo vsebino zapisnika pretekle seje.
Sklep 2: člani komisije se strinjajo s predlogom, da se s formalnim urejanjem varstva osebnih podatkov nadaljuje po sprejemu ZVOP-2.  
AD 2
Realizacija programa dela komisije v letu 2019.
Povzetek: poročilo o realizaciji programa za tekoče leto je podal P. Solar po posameznih alinejah/točkah Programa dela KPV za leto 2019. Program je komisija realizirala skoraj v celoti – analize implementacije vodne direktive v slovenski pravni red in prakso član komisije zaradi službenih obveznosti še ni opravil, pripravljena pa je njena zasnova. Člani komisije se strinjajo z ugotovitvijo, da je bilo poleg realizacije omenjenih nalog v tekočem letu, še veliko sprotnih neformalnih svetovanj za RD. Prisotni so bili seznanjeni z izdajo mnenja ZZRS glede obračunavanja vodnih povračil. Solar je na koncu izpostavil še, da je potrebno storitve CNVOS pri usposabljanjih RZS koristiti bolj, kot smo jih do sedaj.  

Sprejeti so bili

Sklep 3: člani komisije so se seznanili s poročilom o realizaciji programa dela komisije v letu 2019; proces realizacije programa je viden pri vsaki točki programa.  

Sklep 4: strokovna služba RZS pošlje mnenje ZZRS o obračunavanju vodnih povračil za ribiške družine RD Pesnica in vsem ostalim RD s sugestijo, da se nanj sklicujejo v postopkih odmere vodnega povračila. ZZRS predlagamo da svoje spremenjeno stališče sporočijo Direkciji za vode RS, ki se sicer v tovrstnih postopkih sklicuje na njegovo mnenje. 
AD 3
Organizacijska problematika v RD Radgona.

Problematika je bila pisno predstavljena v gradivu za sejo. Analizo problema je pisno pripravil F. Polič in povzel ključne ugotovitve. Izpostavil je vprašanje ali je statut RD Radgona sploh veljaven – sam smatra da ni. Sam statut RD predstavlja prepis nekdanjega Zakona o združenem delu. Temeljna enota Apače, ki je del RD Radgona, ni pravna oseba, zato so vsi njeni sklepi nični. Prav tako je početje TE - razglasitev nove RD – v nasprotju z zakonskimi predpisi in zato nično. Predsednik KPV P. Solar se zahvali za predstavljeno analizo; v razpravi so prisotni sprejeli dogovor, da se zaradi nezakonitosti početja TE, ne bodo udeležili seje TE Apače, na katero so bili vabljeni. Komisija se lahko pogovarja o tem primeru le s predsednikom RD Radgona, ki je njen uradni zastopnik.
Po razpravi sta bila sprejeta:
Sklep 5: člani komisije so se seznanili s organizacijsko problematiko RD Radgona in s pripravljeno analizo F. Poliča. Člani komisije se ne bodo udeležili seje TE Apače zaradi nezakonitosti početja TE. 
Sklep  6: strokovna služba RD Radgona posreduje analizo F. Poliča s pozivom po uskladitvi delovanja RD v skladu z veljavnimi predpisi.   
AD 4
Problematika lastninjenja kmetijskih zemljišč.

Člani komisije se v gradivu seznanili s problematiko; okoliščine in do sedanje aktivnosti tako RZS kot drugih organizacij, ki jih zadeva ta problem je povzel predsednik KPV P. Solar. Izpostavil je probleme vezane na RD; Sklad kmetijskih zemljišč je pisno odstopil od zahteve po vračanju zemljišč za RD. Nekatere RD so Skladu kmetijskih zemljišč v preteklosti zemljišča /ribnike že vrnile; koliko je takih primerov ne vemo. Kot zveza moramo vztrajati na spoštovanju lastnine. Predstavljen je bil ponovni dopis skupine NVO za trajnostni razvoj (članica je RZS) predsedniku Vlade RS, na katerega še ni bilo odgovora.   
Sklep 7: člani komisije so se seznanili s problematiko lastninjenja kmetijskih zemljišč in aktivnostmi za njeno reševanje.
AD 5
Predlogi sprememb Poslovnika o delu skupščine RZS.
Povzetek: predlog dopolnitve Poslovnika je bil pisno predstavljen v gradivu, nanaša pa se na možnost repliciranja na sejah Skupščine RZS, še vedno pa se zadrži obvezna prijavnica k razpravi.
Po kratki razpravi t je bil sprejel:

Sklep  8: člani komisije potrjujejo predlagane spremembe Poslovnika o delu skupščine RZS in predlagajo UO RZS, da ga posreduje Skupščini RZS v odločanje.  
AD 6
Razno.
· Priprava poročila za tekoče leto in programa dela za naslednje leto.

Letno poročilo o delu komisije  pripravi predsednik komisije kot v preteklih letih.
· Predlog moderiranja razprave glede prava delovnih in socialnih razmerij na ravni RZS.
Član KPV J. Cepec je  razmišljal o možnosti moderiranja razprave (odgovori na vprašanja) glede delovnih in socialnih razmerij za tiste posameznike, ki imajo status ribiča – člana RD. Pripravljen je prevzeti svetovalno vlogo na tem področju, saj se je upokojil.
· Pobuda vzpostavitve spletnega podkasta KPV.
F. Polič predlaga vzpostavitev podkasta na spletni strani RZS /pravno področje na temo organiziranosti in vodenja ribiške družine. Pripravljen je nuditi strokovne odgovore na vprašanja delovanja RD 

· Vprašanje ustanavljanja »mirnih con« v RGN

Povzetek: v gradivu je bilo predstavljeno mnenje ZRD Maribor do zahteve Zavoda RS za varstvo narave po ustanavljanju t.i. mirnih con v ribiško-gojitvenih načrtih  (RGN). V razpravi so se prisotni strinjali, da  pojem mirnih con ni definiran v  pravnih podlagah za pripravo RGN. Člani komisije predlagajo UO RZS, da posreduje apel ZZRS, da pri pripravi RGN Zavod preverja vse formalne in vsebinske razloge, predvsem podrobnejše varstvene in vsebinske usmeritve, ki so priloga Pravilnika o določitvi in varstvu naravnih vrednot. ZZRS se pozove tudi, da pri pripravi RGN ne uporablja ali na novo uvaja pojmov, ki niso definirani na podlagi zakonskih določil, predvsem pa da z načrtovanjem ribiškega upravljanja ne posega v obstoječa in veljavna koncesijska razmerja mimo postopkov, ki so za to predvideni.
Vsi sklepi so bili sprejeti soglasno. Sestanek je bil končan ob 18:00 uri.
Zabeležil:
Predsednik komisije:

mag. Igor MILIČIĆ
Peter SOLAR
Po verifikaciji predsedujočega kopije zapisnika v e- verziji prejmejo:

· člani komisije,

· člani UO,

· v zapisniku zadolženi posamezniki,

· arhiv RZS.

OPOMBA:
Strokovna služba RZS objavi zapisnik na spletnih straneh zveze po  seznanitvi na seji UO.

